Λάρνακα, 10/04/2025

**Σταθερή η παρουσία της Lidl Κύπρου στο Ayia Napa Youth Soccer Festival**

**Η Lidl Κύπρου συνεχίζει να δίνει προτεραιότητα στην υγιεινή και συνειδητή διατροφή, καθώς και στον αθλητισμό, υποστηρίζοντας για 4η συνεχή χρονιά το Ayia Napa Youth Soccer Festival, μια σημαντική ποδοσφαιρική διοργάνωση για παιδιά και νέους.**

Για ακόμα μία χρονιά, **η Lidl Κύπρου** παραμένει βασικός συνοδοιπόρος του **Ayia Napa Youth Soccer Festival** ως **Platinum Sponsor**, στηρίζοντας έμπρακτα την προώθηση της υγιεινής διατροφής και της σωματικής δραστηριότητας των παιδιών και νέων. Με το σύνθημα **«Παίξε με όρεξη»**, η εταιρεία θα υποδεχτεί χιλιάδες παιδιά από 6 έως 16 ετών, από διάφορες χώρες, που θα συμμετάσχουν στην ποδοσφαιρική αυτή γιορτή.

Το φετινό **Ayia Napa Youth Soccer Festival** θα ξεκινήσει **το Σάββατο 12 Απριλίου μέχρι και την Πέμπτη 17 Απριλίου 2025**, με τη στήριξη και εποπτεία της **Κυπριακής Ομοσπονδίας Ποδοσφαίρου (ΚΟΠ)**. Τη διοργάνωση έχει αναλάβει ο **Αθλητικός Σύνδεσμος Soccerworldcyprus**, ενώ πολύτιμοι υποστηρικτές είναι ο **Δήμος Αγίας Νάπας**, ο **Κυπριακός Οργανισμός Αθλητισμού** (ΚΟΑ) και το **Υφυπουργείο Τουρισμού**. Αξίζει να σημειωθεί ότι φέτος θα συμμετέχουν **400 ομάδες από όλη την Κύπρο** και **75 τμήματα από το εξωτερικό** , αριθμός-ρεκόρ που την ξεχωρίζει ως μία από τις μεγαλύτερες διοργανώσεις του είδους της στην Ευρώπη.

Για τη Lidl Κύπρου κύριος και διαχρονικός στόχος μέσα από αυτή τη συνεργασία είναι να **εμπνεύσει τα παιδιά** **και νέους** και να επιλέξουν έναν **υγιεινό** και **δραστήριο** **τρόπο ζωής**, μέσα από **γευστικές**, **θρεπτικές και βιώσιμες επιλογές**. Άλλωστε για την εταιρεία **η συνειδητή διατροφή και η προσφορά βιώσιμων επιλογών** αποτελούν μία **συνεχή δέσμευση**, την οποία πρόσφατα ενίσχυσε ακόμα περισσότερο με τη **συνεργασία της με το WWF**. Μία συνεργασία που επισφραγίζει την προσπάθεια της εταιρείας για συνειδητή διατροφή εναρμονίζοντας περαιτέρω τη γκάμα των προϊόντων της με την Δίαιτα Πλανητικής Υγείας Planetary Health Diet (PHD) έως το 2050, μέσα από [συγκεκριμένους και μετρήσιμους στόχους](https://corporate.lidl.com.cy/el/media-center/pressreleases/2025/lidl-wwf-conscious-nutrition) που έχει θέσει η ίδια η εταιρεία μέχρι το 2030.

Η συμμετοχή στο Ayia Napa Youth Soccer Festival αποτελεί ακόμα μια επιβεβαίωση της δέσμευσης της Lidl Κύπρου για **σταθερή στήριξη της υγιεινής διατροφής** και **του αθλητισμού** ως σημαντικούς πυλώνες για την ανάπτυξη υγιών συνηθειών στη νέα γενιά.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)